  Анжелика Тихонова корреспондент Удмуртиын улӥсьёсты «Анай но нылпиосыз йӧскалык дӥськутэн» («Мама и дети в национальных костюмах») огъяросси вожвылъяськонэ пыриськыны ӧтё. Со сярысь элькунысь йӧскалык политикая министерстволэн пресс-службаез ивортэ. Ужрад Россиын улӥсь калыкъёслэсь йӧскалык дӥськут пыр узыр лулчеберетэз возьматон,  глобализация вакытын калыкъёслэсь аспӧртэмлыксэс утьыны юрттон вылысь радъяське Туспуктонэ анайёс но нылпиос, озьы ик атайёс, песянайёс, песятайёс но мукетъёсыз пыриськыны быгато. Куриськонъёсты 2020-тӥ арын 15-тӥ тулыспалозь кутозы. Йылпумъянъёс 1-тӥ южтолэзе Москваысь Конгресс Холлын фотоадӟытонын лэсьтозы. Адӟытонэ заочной люкетын быръем 50 тужгес усто туспуктэмъёсты поттозы, со пӧлысь 10 вормисьёсты быръёзы. Соосты кубокъёсын но дипломъёсын данъялозы. Финалистъёслэн ужъёсынызы бичет поттозы.  Вожвылъяськонэ пыриськон понна куронъёсын радъясьлэн  тодматскыны луэ. Тодэ вайытом, Удмуртиын Выль арлы сӥзем туспуктэмъёсъя вожвылъяськон ялӥзы.  Тегъёс: Ижкар нылпиос Удмуртия йӧскалыклулчеберет вожвылъяськон туспуктэм  